Politiet vil gerne snakke med en ung mand, som muligvis kan sættes i forbindelse med en række af bilbrande i København

En lang række biler blev i weekenden stukket i brand i København, og politiet går nu ud med en efterlysning af en person, der kan være interessant i den forbindelse.

Manden beskrives som værende 20-25 år, udenlandsk af udseende, 175-180 centimeter høj og spinkel af bygning. Han har et smalt ansigt, mørkt hår og 'mundskæg, skriver politiet i en pressemeddelelse.

- I forbindelse med flere brande i biler og forsøg på antændelse af andre biler(...) specielt på Christianshavn og indre Amager, efterlyser politiet en person, der muligvis kan sætte i forbindelse med brandene, lyder det blandt andet.

Manden er spottet på overvågning, som politiet har set igennem, men er ikke taget på fersk gerning.

Michelle filmede bilbrandene: Hvorfor gør folk den slags?

- Han er interessant på grund af det område, han har været i, og på grund af tidspunktet, han har været der, fortæller efterforskningsleder Jens Møller til Ritzau.

Manden var på et af gerningstidspunkterne iført en mørk kasket med hvidt logo på skyggen, en mørk trøje og en mørkegrå hættetrøje med lysere foer, lyseblå løstsiddende slidte cowboybukser og mørke kondisko med hvide såler.

Bilerne blev antændt mellem fredag 19. august klokken 22.15 og søndag den 22. august klokken 00.45.

Københavns Politi hører desuden gerne fra vidner, der har set eller bemærket hændelser, som de mener kan være interessant for politiet i forbindelse med de mange brande.

Bilbrande hærger hovedstaden: Politiet planlægger nattejagt

Natten til søndag blev 10 biler sat i brand i hovedstaden, og natten til mandag brændte to biler helt ud, mens fem andre fik mindre skader.

Et af de steder, bilerne blev brændt af, var Skt. Annæ Gade på Christianshavn, hvor der dagen efter sås både forkullede rester og tydelige spor efter forsøg på at antænde biler.

Har du oplysninger i sagen, kan Københavns Politi kontaktes på telefon 114.

Politiet leder efter denne mand i forbindelse med en række bilbrande i København. Politifoto

For anden nat i træk: Her blev syv biler brændt af

Se også: Efter bølge af bilbrande: Tre knallerter brændt af i nat

Se også: Charlottes bil blev brændt ned: Hvad er det for en verden, vi lever i?

Bølge af bilbrande i nat: Flammer æder minibil